Radeon HD 2000

ATI Radeon HD 2000 je rad grafických kariet kanadskej firmy ATI postavený na jadre R600, ktoré bolo predstavené 14. mája 2007. Používa 80 / 65nm proces. Boli vydané verzie R600, RV610, RV630. R600 je označenie pre najvyšší model HD 2900 XT. Umiestňujú sa do slotu PCI-E 1.1 16x (je kompatibilný s verziou 2.0). Podporujú DirectX 10, Shader model 4.1 a OpenGL 3.0. Mená pre grafické karty sa volia podľa vzoru Radeon HD 2x00 xx, napríklad HD 2400 Pro, HD 2600 XT, HD 2900 GT, atď.

Opis

PCB 
Na PCB nájdeme GPU variant R600, grafickú pamäť DDR2 – GDDR4, napájacie obvody, výstupy (DVI, HDMI,...), zbernicu PCI-Express pre komunikáciu so základnou doskou a ďalšie súčiastky.

 Grafický čip R600
 Čip obsahuje 5D unifikované shadery, ROPS a TMUs jednotky, radič pamäte a ďalšie súčasti.
 Vyrábaný u TSMC.

Podpora 
Podporuje DirectX 10, Shader model 4.1 a OpenGL 3.0. A umiestňuje sa do slotu PCI-E 1.1 16x (je kompatibilná s verziou 1.1). Ďalej podporuje CrossFireX, ktorý umožňuje zapojenie až 4 čipov a teoreticky zvýšenie výkonu až 4x, ale bežne to je zhruba do 2,5x.

Obchodné trh 
AMD sa s touto radou začala venovať viac pomeru ceny / výkon a agresívnejšej cenovej politike.

Modely 
 Nižšia trieda
 HD 2400 Pro
 HD 2400 XT
 Stredná trieda
 HD 2600 Pro
 HD 2600 XT
 Najvyššia trieda
 HD 2900 GT
 HD 2900 Pro
 HD 2900 XT

Rady

HD 2400 
Grafiky určené do HTPC a kancelárií, prípadne na nenáročné hranie starších hier. Vďaka stavbe čipu nepodáva veľký 3D výkon, napriek tomu stačí na akceleráciu videí a zobrazovanie štandardných 2D / 3D scén. Čip RV610 obsahuje 40 5D unifikovaných shaderov, ďalej 4 TMUs jednotiek a 4 ROPS jednotky. Vďaka limitu 64-bit zbernice a priepustnosti, sa nedá čakať vysoký výkon pamäťovej časti. Výrobcovia dávajú, ako pasívne, tak aktívne chladiče, vďaka spotrebe do 50 W. Dodáva sa buď s 256 alebo 512 MB pamäte. Hlavný rozdiel medzi HD 2400 Pro a HD 2400 je v použitých pamätiach DDR2 / GDDR3 a frekvenciách.

HD 2600 
Rad mierený do strednej / nižšej triedy. Patrí sem HD 2600 Pro a HD 2600 XT. Výkon je dostačujúci pre nenáročné hranie moderných titulov. Čip RV635 obsahuje 120 5D unifikovaných shaderov, ďalej 8 TMUs jednotiek a 4 ROPS jednotky. Nájdete tu menej limitujúcu 128-bit zbernicu, na výkon čipu stačí bohato. Výrobcovia dávajú, ako pasívne, tak aktívne chladiče a to vďaka spotrebe do 75 W. Dodáva sa buď s 256 alebo 512 MB pamäte.

HD 2900 
Rad vyššej triedy, ktorý dostačuje výkonom na väčšinu potrieb náročných ľudí. Čip a návrh karty je stavaný pre vysoký výkon potrebný pre zapnutie Anti-aliasing (vyhladzovanie hrán), vysokú kvalitu textúr a ďalšie. Medzi jednočipovým grafikami je to najvyššia rada. Čip RV600 obsahuje 320 5D unifikovaných shaderov, ďalej 12 alebo 16 TMUs jednotiek a 12 alebo 16 ROPS jednotiek. 256 alebo 512-bit zbernici sekunduje buďto GDDR3 alebo GDDR4. Výrobcovia dávajú iba aktívne (v nezaťaženom stave môže bežať iba na pasívne chladenie) chladiče, spotreba je od 180 do 230 W podľa daného modelu. Dodáva sa buď 265 MB alebo až 1 GB pamäte.

Zdroj 

Grafické karty ATI